47. ΝΟΜΟΘΕΤ.ΔΙΑΤΑΓΜΑ υπ’ αριθ. 1085 της 30/31 Δεκ. 1971 (ΦΕΚ Α΄ 281) Περί αντικαταστάσεως διατάξεων του Ν.Δ. 4359/1964 «περί λήψεως δασμολογικών μέτρων δια την μείωσιν της επιβαρύνσεως βασικών τινων ειδών της καταναλώσεως». Άρθρ.1.-(Αντικαθίσταται η παρ. 2 άρθρ. 3 Ν.Δ. 4359/1964, ανωτ. αριθ. 36). Άρθρ.2.-1.Από της ενάρξεως ισχύος του παρόντος αι ήδη κατατεθειμέναι παρά τη Εθνική Τραπέζη της Ελλάδος εισφοραί υπό τον λογ/σμόν «Υπουργεία Συντονισμού, Οικονομικών και Εμπορίου εισφοραί εξ εγγυήσεως φιαλών υγραερίου», μεταφέρονται αυτοδικαίως εις τον κατά το άρθρ. 1 του παρόντος λογ/σμόν, δι’ ου υποκαθίσταται ο προηγούμενος. 2.Ο παρά τη ιδία Τραπέζη υφιστάμενος δυνάμει του Ν.Δ. 567/70 έτερος λογ/σμός «Υπουργείον Εμπορίου εισφοραί εξ εγγυήσεως φιαλών υγραερίου», μετονομάζεται εφ’ εξής εις λογ/σμόν «Υπουργείον Εθνικής Οικονομίας εισφοραί εξ εγγυήσεως φιαλών υγραερίου», τα δε μέχρι της δημοσιεύσεως του παρόντος κατατεθειμένα παρ’ αυτώ ποσά εκ τοιούτων εισφορών διατίθενται κατά τας διατάξεις των άρθρ. 2, 3, 4 και 5 του ως άνω Ν.Δ/τος μέχρις εξαντλήσεως αυτών αφ’ ης και παύει υφιστάμενος ο λογαριασμός ούτος. Ο ως άνω λογ/σμός είχε συσταθή δια του άρθρ. 1 Ν.Δ. 567/1970 δι’ ου είχεν αντικατασταθή η παρ. 2 του άρθρ. 3 Ν.Δ. 4359/1964 (ανωτ. αριθ. 36). Βλ. νεωτέρας διατάξεις περί των ανωτέρω εισφορών εν άρθρ. 3 παρ. 2 Ν.Δ. 4359/64 ως ετροποποιήθη (ανωτ. αριθ. 36) και άρθρ. 2 Ν.Δ. 79/1974 (κατωτ. αριθ. 59). Άρθρ.3.-(Κατηργήθη δια του άρθρ. 3 Ν.Δ. 79/1974, κατωτ. αριθ. 59). Άρθρ.3.-Αξιώσεις οιασδήποτε μορφής των Επιχειρήσεων υγραερίων προς επιστροφήν καταβληθεισών ήδη κατ’ εφαρμογήν των διατάξεων των Ν.Δ. 4359/1964 και 567/1970 εισφορών εξ εγγυήσεως φιαλών υγραερίου, εφ’ όσον μέχρι της δημοσιεύσεως του παρόντος δεν ανεγνωρίσθησαν δια τελεσιδίκων δικαστικών αποφάσεων, αποσβέννυνται. Άρθρ.4.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 